కరణ్ కె.సి.

**కరణ్ ఖత్రీ ఛెత్రి** (జననం 1991 అక్టోబరు 10) నేపాల్ ప్రొఫెషనల్ క్రికెటరు. అతన్ని కరణ్ కెసి (వాలెంటైన్ బాయ్) అని అంటారు. 2018 ఆగస్టులో నెదర్లాండ్స్‌తో నేపాల్ ఆడిన తొలి వన్డే ఇంటర్నేషనల్ (వన్డే) మ్యాచ్‌లోని పదకొండు మంది క్రికెటర్లలో ఇతను ఒకడు. కరణ్ కుడిచేతి వాటం బ్యాట్స్‌మన్, కుడిచేతి వాటం ఫాస్ట్-మీడియం బౌలరు. 2015 జనవరిలో ఉగాండాతో జరిగిన మ్యాచ్‌లో ఇతను రంగప్రవేశం చేశాడు. టి20ఐలలో నేపాల్ తరఫున 100వ వికెట్ తీసిన రెండవ క్రికెటరు కెసి.  పిఎన్‌జిపై జరిగిన మ్యాచ్‌లో నేపాల్ తరపున టి20ఐలో ఐదు వికెట్లు తీసి, అది సాధించిన తొలి నేపాలీ ఆటగాడయ్యాడు.

2018 ఫిబ్రవరి 14న నమీబియాలోని విండ్‌హోక్‌లో జరిగిన 2018 ఐసిసి వరల్డ్ క్రికెట్ లీగ్ డివిజన్ టూ చివరి మ్యాచ్‌లో కెనడాపై, నేపాల్ ఒక వికెట్ తేడాతో విజయం సాధించడానికి ఆయన సారథ్యం వహించారు. ఈ విజయంతో మార్చిలో జింబాబ్వేలో జరగనున్న 2018 క్రికెట్ ప్రపంచ కప్ క్వాలిఫైయర్‌కు నేపాల్ అర్హత సాధించింది.

కరణ్ నేషనల్ లీగ్‌లో రీజియన్ నంబరు 8 పోఖారా, ఎవరెస్ట్ ప్రీమియర్ లీగ్‌లో పంచకన్య తేజ్, SPA కప్‌లో పెంటగాన్ ఇంటర్నేషనల్ కాలేజీకి ప్రాతినిధ్యం వహిస్తున్నాడు. అతను 2016 ఎవరెస్ట్ ప్రీమియర్ లీగ్‌లో పంచకన్య తేజ్‌కు ప్రాతినిధ్యం వహించాడు.

## క్రీడా జీవితం
కుడి|thumb|266x266px
కరణ్ నేపాల్‌లోని బాగ్లంగ్‌లో జన్మించాడు. భారతదేశంలోని చండీగఢ్‌లో పెరిగాడు. అతను 2014 నేపాల్ ప్రీమియర్ లీగ్‌లో పంచకన్య తేజ్ తరపున ప్రాతినిధ్యం వహించాడు. అక్కడ అతను 7 మ్యాచ్‌ల్లో 13.40 సగటుతో 10 వికెట్లు పడగొట్టాడు. 

అతను 2014 ICC వరల్డ్ క్రికెట్ లీగ్ డివిజన్ త్రీ  కి 18 మంది సభ్యుల ప్రాథమిక జట్టులో ఎంపికయ్యాడు కానీ ఆడే ఎలెవెన్‌లో చోటు దక్కలేదు. తదనంతరం, అతను, అతని సహచరుడు ఆరిఫ్ షేక్‌లను 2014 సెప్టెంబరులో బెంగళూరులోని జస్ట్ క్రికెట్ అకాడమీలో 10 రోజుల శిక్షణా శిబిరం కోసం భారతదేశానికి పంపారు.

అతను 2014 నవంబరులో శ్రీలంకలో పర్యటించిన జట్టులో సభ్యుడు, అక్కడ అతను శ్రీలంక క్రికెట్ కంబైన్డ్ XI తో మూడు రోజుల మ్యాచ్‌లు రెండు ఆడాడు.

అతను 2015 జనవరిలో నమీబియాలో జరిగిన 2015 ICC వరల్డ్ క్రికెట్ లీగ్ డివిజన్ టూలో లిస్ట్ A ల్లోకి అడుగు పెట్టాడు. నేపాల్ తరపున తన మొదటి టోర్నమెంటు ఆడుతూ, అతను 6 మ్యాచ్‌ల్లో 15.88 సగటుతో, 3.31 ఎకానమీ రేటుతో 9 వికెట్లు పడగొట్టాడు. ఇందులో కెనడాపై ఐదు వికెట్ల ప్రదర్శనతో కూడా ఉంది. ఇవి లిస్ట్ A ఫార్మాట్‌లో నేపాల్ బౌలరు సాధించిన అత్యుత్తమ బౌలింగ్ గణాంకాలు.

కరణ్ 2015 జూన్ 30న నెదర్లాండ్స్‌తో జరిగిన మ్యాచ్‌తో ట్వంటీ20 అంతర్జాతీయ పోటీల్లో ప్రవేడించాడు.

కెనడాతో జరిగిన మ్యాచ్‌లో కరణ్ 42 పరుగులు చేసి నాటౌట్‌గా నిలిచాడు. తప్పక గెలవాల్సిన ఆ మ్యాచ్‌లో నేపాల్, చివరి బంతికి మ్యాచ్ గెలిచి 2018 క్రికెట్ ప్రపంచ కప్ క్వాలిఫైయర్‌కు అర్హత సాధించింది.

2018 జూలైలో, కరణ్ నెదర్లాండ్స్‌తో జరిగిన వన్డే ఇంటర్నేషనల్ సిరీస్ కోసం నేపాల్ జట్టులో చోటు సాధించాడు. 2018 క్రికెట్ ప్రపంచ కప్ క్వాలిఫైయర్ సమయంలో వన్డే హోదా పొందిన తర్వాత నేపాల్ ఆడుతున్న మొదటి వన్డే మ్యాచ్‌లు ఇవి. అతను 2018 ఆగస్టు 1న నెదర్లాండ్స్‌తో జరిగిన మ్యాచ్‌లో నేపాల్ తరపున వన్డే రంగప్రవేశం చేశాడు.

2018 ఆగస్టులో అతను 2018 ఆసియా కప్ క్వాలిఫైయర్ టోర్నమెంటు కోసం నేపాల్ జట్టులో చోటు దక్కించుకున్నాడు. అదే సంవత్సరం అక్టోబరులో అతను, 2018–19 ICC వరల్డ్ ట్వంటీ20 ఆసియా క్వాలిఫైయర్ టోర్నమెంటులో తూర్పు ఉప-ప్రాంతీయ గ్రూప్ తరఫున నేపాల్ జట్టులో చోటు దక్కించుకున్నాడు.  2019 జూన్లో, 2018–19 ICC T20 వరల్డ్ కప్ ఆసియా క్వాలిఫైయర్ టోర్నమెంటు రీజినల్ ఫైనల్స్ లో ఆడేందుకు అతన్ని జట్టు లోకి తీసుకున్నారు.  2019 సెప్టెంబరులో, అతను 2019–20 సింగపూర్ ట్రై-నేషన్ సిరీస్, 2019–20 ఒమన్ పెంటాంగ్యులర్ సిరీస్ కోసం నేపాల్ జట్టులో స్థానం సంపాదించాడు.  పెంటాంగ్యులర్ సిరీస్‌లో నెదర్లాండ్స్‌తో జరిగిన మ్యాచ్‌లో, అతను 17 పరుగులకు 4 వికెట్లు పడగొట్టాడు. మ్యాచ్-విన్నింగ్ నాకౌట్‌గా 31 పరుగులు చేశాడు.

అతను 2019 నవంబరు 6న నేపాల్ తరఫున MCC నేపాల్ పర్యటన సందర్భంగా మేరీల్‌బోన్ క్రికెట్ క్లబ్ (MCC)తో జరిగిన మ్యాచ్‌లో తన ఫస్ట్-క్లాస్ అరంగేట్రం చేశాడు.  అదే నెలలో, బంగ్లాదేశ్‌లో జరిగిన 2019 ACC ఎమర్జింగ్ టీమ్స్ ఆసియా కప్,  2019 దక్షిణాసియా క్రీడలలో జరిగిన క్రికెట్ టోర్నమెంటు కోసం నేపాల్ జట్లలో అతను చోటు దక్కించుకున్నాడు.  మూడవ స్థానం కోసం జరిగిన ప్లేఆఫ్ మ్యాచ్‌లో మాల్దీవులను ఐదు వికెట్ల తేడాతో ఓడించి, నేపాల్ జట్టు కాంస్య పతకం గెలుచుకుంది.  2020 సెప్టెంబరులో, నేపాల్ క్రికెట్ అసోసియేషన్ నుండి కేంద్ర కాంట్రాక్ట్ పొందిన పద్దెనిమిది మంది క్రికెటర్లలో అతను ఒకడు.

2024 మేలో కరణ్, 2024 ICC పురుషుల T20 ప్రపంచ కప్ టోర్నమెంటు కోసం నేపాల్ జట్టుకు ఎంపికయ్యాడు.

## మూలాలు

వర్గం:నేపాల్ టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1991 జననాలు